
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση σχεδίου Πόλεως Πύργου Ν. Ηλείας (κλείσιμο Ο.Τ. 

256 στην οδό Κολυρίου) . 1 

Καθορισμός ορίων, κατηγορίες και καθορισμός όρων και περιορι¬ 
σμών δόμησης του οικισμού ΚΑΒΟΥ ΔΗΜΟΥ ΛΕΥΚΙΜΑΙΩΝ 
Ν. Κέρκυρας. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 2500 (1) 

Τροποποίηση σχεδίου Πόλεως Πύργου Ν. Ηλείας (κλείσιμο Ο.Τ. 256 
στην οδό Κολυρίου). 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων Πόλεων και 
Κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν μεταγενέστερα με 
το Ν. Δ. 532/70. 

3. Τις διατάξεις του Α.Ν. 314/68 όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Β. Δ/τος 712/79 «περί καθορισμού των διατη- 
ρουμένων αρμοδιοτήτων του Υπουργού Δημοσίων Έργων», που εκδό- 
θηκε κατόπιν του 532/70 Ν. Δ/τος όπως μετά τροποποιήθηκαν και 
συμπληρώθηκαν με τα Β.Δ/τα 677/71 και 198/72. 

5. Τις διατάξεις του Ν. 1032/80 «περί συστάσεως Υ.Χ.Ο.Π.». 

6. Τις διατάξεις του Ν. 1337/83 «περί επεκτάσεως Πολεοδομικών 
σχςδίων». 


7. Τις διατάξεις του Ν. 1577/85 ΦΕΚ 210Α/18.12.85 «Περί 
Γ.Ο.Κ.». 

8. Τις διατάξεις του Ν. 1558/85 ΦΕΚ 137Α/26.7.85 « Κυβέρ¬ 
νηση και Κυβερνητικά Όργανα». 

9. Τις διατάξεις του Π. Δ/τος 183/86 ΦΕΚ 70Α/5.6.86 και της 
Εγκ. 117/20.6.86 και 119/1.7.86 του Υ.ΠΕ.ΧΩ.Δ.Ε. «Σχετικά με 
έγκριση τροποποιήσεων και καθορισμού όρων δόμησης από τους Νο¬ 
μάρχες». 

10. Την αριθ. πρωτ. 171/16.1.91 Απόφαση Νομάρχη Ηλείας 
«Σχετικά με συγκρότηση Συμβουλίου Χ.Ο.Π. Ν. Ηλείας». 

11. Το από 9.2.40 Δ/γμα ΦΕΚ 63Α/17.2.40 «περί αναθεώρησης 
και επέκτασης του σχεδίου πόλεως Πύργου και επιβολής οικοδομικών 
περιορισμών». 

12. Τις με αριθ. 222/90 και 45/91 Αποφάσεις του Δήμου Πύργου 
με τις οποίες προτείνεται η τροποποίηση του σχεδίου Πόλεως Πύργου 
(με το κλείσιμο του Ο.Τ. 256 και που εκδικάζονται οι υποβληθείσες εν¬ 
στάσεις. 

13. Το από Ιούνιος 1990 Τοπογραφικό Διάγραμμα που υπογράφει ο 
πολιτικός μηχανικός Παν. Τερζής και απεικονίζεται η τροποποίηση 
(κλείσιμο του Ο.Τ. 256). 

14. Την σύμφωνη γνώμη του Συμβουλίου Χ.Ο.Π. που διατυπώθηκε 
στο αριθ. 4/91 πρακτικό αυτού (με μοναδικό θέμα), αποφασίζουμε: 

Εγκρίνουμε την τροποποίηση του σχεδίου πόλεως Πύργου, κλεί¬ 
νουμε το ανοικτό Ο.Τ. 256 και επεκτείνουμε τις απέναντι οικοδομικές 
και ρυμοτομικές γραμμές μέχρι τα σημεία Μ-Ν (περασιά ρυμ. γραμμής 
του οικοδομικού τετραγώνου), όπως λεπτομερώς απεικονίζεται στο το¬ 
πογραφικό που συνοδεύει την απόφασή μας αυτή και αποτελεί παράρ¬ 
τημά της, με όρους δόμησης και πλάτος πρασιάς του ισχύοντος στην πε¬ 
ριοχή στο σημείο πόλεως. 

Η απόφασή μας αυτή που ισχύει από την δημοσίευσή της, να δημοσιευθεί 
στην Εφημερίδα της Κυβερνήσεως και το σχέδιο που την συνοδεύει θα αναρτη- 
θεΐ στο κτίριο της Πολεοδομίας επί 15 ημέρες μετά την δημοσίευσή. 

Πύργος, 25 Ιουνίου 1991 

Ο Νομάρχης 
Γ. ΚΟΥΤΑΒΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΤΠ/2773 (2) 

Καθορισμός ορίων, κατηγορίες και καθορισμός όρων και περιορισμών 

δόμησης του οικισμού ΚΑΒΟΥ ΔΗΜΟΥ ΛΕΥΚΙΜΑΙΩΝ Ν. Κερκύ- 

ρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.85) 
«τρόπος καθορισμού ορίων οικισμών της Χώρας μέχρι 2000 κατοίκους 
κατηγορίες αυτών και καθορισμός όρων και περιορισμών δόμησης» 
όπως αυτές συμπληρώθηκαν και τροποποιήθηκαν με το από 14.2.87 
Π.Δ. (ΦΕΚ 133Δ/23.2.87) και το Π.Δ. 25.4.89 (ΦΕΚ 293Δ/ 
16.5.89). 

2. Τις προτάσεις των ιδιωτών μελετητών μηχανικών στους οποίους 
ανατέθηκε η μελέτη στα πλαίσια του προγράμματος των ανοικτών πό¬ 
λεων που αφορούν στον προσδιορισμό των ορίων του υπόψη οικισμού. 

3. Τα πληθυσμιακά στοιχεία των δύο τελευταίων απογραφών του 
Κράτους - ΕΣΥΕ. 

4. Τις ιδιαιτερότητες που παρουσιάζει ο οικισμός. 

5. Την υπ’ αριθμ. 261/89 απόφαση του Δημοτικού Συμβουλίου Δή¬ 
μου Λευκιμμαίων. 

6. Την υπ’ αριθμ. 1-1/10.5.90 γνωμοδότηση του Συμβουλίου 
Χ.Ο.Π. Ν. Κερκύρας. 

7. Την Γ4δ/1903/8.2.88 (ΦΕΚ 142/15.3.88 τ. Β) απόφαση του 

Υπουργού Προεδρίας Κυβερνήσεως και Αναπληρωτού Υπουργού ΠΕ- 
ΧΩΔΕ. ... 

8. Την υπ’ αριθμ. ΤΠ/8675/01Κ/21.9.87 απόφαση του Νομάρχη 
Κερκύρας «Περί γραμμής δομήσεως οικοπέδων εντός ορίων οικισμών 
κ.λ.π., αποφασίζουμε: 

1. Όριο οικισμού: 

Ορίζουμε όρια του οικισμού ΚΑΒΟΥ με στοιχεία 1,2,...58,59,1 και 
60 έως 67 ο-πως αυτά φαίνονται στο συνοδευτικό της παρούσας σχε¬ 
διάγραμμα σε κλίμακα 1:1000 και 1:5000 ο θύλακας Μανατζουλέϊκα 


και που αποτελεί αναπόσπαστο τμήμα της απόφασης αυτής και που συ- 
ντάχθηκαν βάσει στοιχείων χαρτών με επιτόπια συμπλήρωση. 

2. Όροι δόμησης: * 

α. Αρτιότητα. Άρτια και οικοδομήσιμα θεωρούνται τα οικόπεδα 
εντός των παραπάνω ορίων τα οποία έχουν ελάχιστο εμβαδόν 1000 
τ.μ.. 

β. Κατά παρέκλιση εντός των ορίων του οικισμού θεωρούνται έρτιν 
και οικοδομήσιμα τα οικόπεδα με όποιο εμβαδόν είχαν στις 3.5.85 
ημέρα δημοσίευσης του από 24.4.85 Π. Δ/τος. 

γ. Πριν από οποιαδήποτε κατάτμηση οικοπέδων εντός των ορίων του 
οικισμού, θα πρέπει να θεωρείται στο σχετικό τοπογραφικό διάγραμμα 
από το Τμήμα Πολεοδομίας και Π.Ε. της Νομαρχίας ώστε να εξασφα¬ 
λίζεται η συνέχεια των υπαρχόντων κοινοχρήστων χώρων και η δη¬ 
μιουργία νέων τοιούτων, σύμφωνα με τα οριζόμενα στις διατάξεις της 
παρ. 1 του άρθρ. 6 του από 24.4.85 Π. Δ/τος (ΦΕΚ 181 Δ'/3.5.85) 
όπως αυτό μεταγενέστερα τροποποιήθηκε και συμπληρώθηκε. 

δ. Κατά τα λοιπά ισχύουν τα οριζόμενα και οι Γ ενικοί όροι δόμησης 
που προβλέπονται στο από 24.4.85 Π. Δ/γμα (ΦΕΚ 181Δ/3.5.85), 
όπως αυτό τροποποιήθηκε με το από 14.2.1987 Π.Δςγμα (ΦΕΚ 
133Δ /23.2.87), και το Π.Δ. 25.4.89 (ΦΕΚ 293 Δ’/16.5.89). 

3. Ο οικισμός κατατάσσεται στις εξής κατηγορίες. 

Α. θέση στο χώρο: Παραλιακός τουριστικός 

Β. Βαθμός προστασίας: Αδιάφορος 

Γ. Δυναμικότητα: Δυναμικός 

Δ. Βαθμός διασποράς: Συνεκτικός 

Ε. Μέγεθος: 

Η παρούσα απόφαση μαζί με το σχεδιάγραμμα να δημοσιευθεί στην Εφημε¬ 
ρίδα της Κυβερνήσεως. 

Κέρκυρα, 22 Μαΐου 1991 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 




























































